A film (azon belül McKay forgatókönyve és rendezői stílusa) megosztotta a kritikusokat, de a színészi játékot, különösen Bale és Adams alakítását egyhangúlag méltatták. Az "Alelnök" számos fontos filmes díjat és jelölést elnyert. A 91. Oscar-gálán nyolc, a 76. Golden Globe-gálán pedig hat kategóriában jelölték díjra (utóbbin Bale díjat nyert a legjobb férfi főszereplő – zenés film vagy vígjáték kategóriában). A 72. BAFTA-gálán szintén hat kategóriában indult a film.